**ROMÂNIA**

**JUDEŢUL VRANCEA**

**CONSILIUL JUDEŢEAN**

**HOTĂRÂREA nr. 134**

**din 16 iulie 2025**

**privind:** avizarea documentației de atribuire a Contractului de delegare a gestiunii activității de colectare și transport a deșeurilor municipale din Lotul 2 (zonele 2-5 – Vidra, Gugești, CMID Haret și Adjud), Județul Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Judetul Vrancea, delegarea gestiunii serviciului privind colectarea deșeurilor municipale și transportul acestora la punctele/stațiile de transfer la nivelul Lotului 2 (zonele 2-5 – Vidra, Gugești, CMID Haret și Adjud), județul Vrancea, pentru proiectul ,,Sistem de Management Integrat al Deșeurilor în județul Vrancea”

**Consiliul Județean Vrancea,**

- **având în vedere** Referatele Direcției tehnice și investiții nr. 11342/30.06.2025 și nr. 12319/14.07.2025;

**- văzând** adresa Asociație de Dezvoltare Intracomunitară ,,Vrancea Curata nr. 684/15.05.2025, înregistrata la Consiliul Județean Vrancea sub nr. 8296/16.05.2025;

- **luând act de** Hotărârea A.G.A. nr.13/29.04.2025 privind exprimarea acordului de principiu privind alegerea modalității de plată taxă/tarif și reunirea loturilor 2-5, rămase neatribuite, într-un singur lot în vederea solicitării avizului Autorității de Management pentru continuarea procedurii de atribuire prin licitație publică a serviciului de colectare și transport deșeuri municipale și similare pentru cele 45 de localități membre ale A.D.I. Vrancea Curată în vederea implementării proiectului Sistem de Management Integrat al Deșeurilor în Județul Vrancea;

**-luând în considerare** cererea de finanțare pentru Proiectul “Sistem de Management Integrat al Deșeurilor în județul Vrancea” având codul comun de identificare CCI2007RO161PR014, aprobată prin Decizia Comisiei Europene C(2007)3467/12/07/2007, finanțată din FEDR în cadrul Programului Operațional Sectorial Mediu 2007-2013, precum și cererea de fazare aprobată prin decizia Comisiei Europene din 10.01.2017;

- **luând act de** prevederile art. 9 alin. (3) si alin. (4), art. 10 alin. (3) si art. 11 alin. (1) lit. ,,c’’ si alin. (2) din Contractul de Asociere al membrilor Asociației de Dezvoltare Intercomunitara ,,Vrancea Curata’’ autentificat sub nr. 6958/26.11.2008 la Biroul notarului public Pircalabescu Valentina Lucia;

- **având în vedere** prevederile art. 118 din Ordinul președintelui ANRSC nr. 97/2025 privind aprobarea Regulamentului-cadru al serviciului de salubrizare a localităților;

- **luând în considerare** prevederile art. 8 alin. (3) lit. d), d^1), i), art. 9 alin. (2), lit. (a), art. 10 alin. (4) si alin. (5), art. 22 alin. (3) si alin. (4), art. 29 alin. (1), (7), (10) si art. 30 alin. (5) din Legea nr. 51/2006 a serviciilor comunitare de utilități publice;

**- ținând cont de** prevederile art. 12 alin. 2) si alin. 3) din Legea nr. 101/2006 a serviciului de salubrizare a localităților;

- **față de** dispozițiile art. 5 alin. (2) lit. (c) si lit. (d), art. 17 alin. (3) lit. (g) si (h), art. 22 alin. (1) din Statutul Asociației de Dezvoltare Intercomunitara ,,Vrancea Curata’’;

- **luând in considerare** prevederile H.G. nr. 855/2008 pentru aprobarea actului constitutiv-cadru si a statutului cadru ale asociațiilor de dezvoltare intercomunitara cu obiect de activitate serviciile de utilități publice, cu modificările si completările ulterioare;

**- având în vedere** art.7 din Legea nr. 52/2003 privind transparenta decizionala in administrația publica, republicata;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

- **in baza** art. 173 alin. (1), lit. ,,d’’ si alin. (5) lit. ,,i’’ si ,,m’’ din OUG nr. 57/2019 privind Codul administrativ, cu modificările și completările ulterioare;

- **in temeiul** art. 196 alin. (1) lit. ,,a’’ din OUG nr. 57/2019 privind Codul administrativ, cu modificările și completările ulterioare,

**HOTĂRĂŞTE:**

**Art. 1** Se aprobă Studiul de oportunitate și fundamentare pentru Contractul de delegare a gestiunii activităților de colectare separată și transport al deșeurilor menajere și al deșeurilor similare, provenite din activități comerciale din industrie și instituții, inclusiv fracții colectate separat și operarea centrelor prin aport voluntar a deșeurilor de la persoanele fizice, prevăzut în anexa nr. 1 la prezenta hotărâre.

**Art.2** Se aprobă modalitatea de gestiune pentru activitățile de colectare și transport a deșeurilor municipale din Lotul 2 (zonele 2-5 – Vidra, Gugești, CMID Haret și Adjud) din județul Vrancea, componente ale serviciului de salubrizare și de operare a centrelor de colectare prin aport voluntar aferente sub forma gestiunii delegate.

**Art.3** Se avizează actualizarea Regulamentului serviciului de salubrizare al județului Vrancea, aferent activităților prestate în cadrul Sistemului de Management Integrat al Deșeurilor Vrancea, prevăzut în anexa nr. 2 la prezenta hotărâre.

**Art. 4** Se avizează documentația de atribuire a contractului de delegare a gestiunii activităților de colectare și transport a deșeurilor municipale din zonele Adjud, Gugești, Vidra și Haret din Judetul Vrancea și de operare a centrelor de colectare prin aport voluntar aferente, prevăzută în anexa nr. 3 la prezenta hotărâre (caiet de sarcini, strategia de contractare, model contract, formulare).

**Art. 5** Se mandatează cu mandat special Asociația de Dezvoltare Intercomunitară ,,Vrancea Curată” să aprobe documentele prevăzute la Art.1, Art. 3 și Art. 4 la prezenta hotărâre, în Adunarea Generală a Asociației.

**Art. 6** Se mandatează cu mandat special Asociația de Dezvoltare Intercomunitară ,,Vrancea Curată” pentru:

1. Organizarea și derularea procedurii de achiziție publică în calitate de autoritate contractantă, în numele și pe seama Unității Administrativ-Teritoriale Judetul Vrancea în vederea atribuirii contractului de delegare pentru activitățile de colectare și transport a deșeurilor municipale din Lotul 2 (zonele 2-5 – Vidra, Gugești, CMID Haret și Adjud) din Județul Vrancea și de operare a centrelor de colectare prin aport voluntar aferente;
2. Modificarea și completarea documentației de atribuire a contractului de delegare a gestiunii activității de colectare și transport a deșeurilor municipale din Zonele Adjud, Gugești, Vidra și Haret din Județul Vrancea și de operare a centrelor de colectare prin aport voluntar aferente, generate de modificări legislative, solicitări ale diferitelor autorități de reglementare, finanțatoare sau judiciare, clarificări formulate de operatori economici sau ca urmare a măsurilor de remediere;
3. Semnarea Contractului de delegare, ca urmare a finalizării procedurii de atribuire, în numele şi pe seama UAT Judetul Vrancea de către Președintele Asociației.

**Art. 7** Se mandatează cu mandat special Asociația de Dezvoltare Intercomunitară ,,Vrancea Curată” să desemneze membrii comisiei de evaluare, pentru procedurile de achiziție publică organizate în vederea atribuirii contractelor de delegare al căror obiect este colectarea deșeurilor municipale și transportul acestora la punctele/stațiile de transfer la nivelul Lotului 2 (zonele 2-5 – Vidra, Gugești, CMID Haret și Adjud) județul Vrancea, prin decizie a Președintelui Asociației de Dezvoltare Intercomunitară ,,Vrancea Curată”. Membrii comisiei

vor fi specialiști desemnați de UAT –urile membre, structuri asociative (ACOR) și/sau experți cooptați.

**Art. 8** Se împuternicește Președintele Consiliului Județean Vrancea, domnul Nicușor Halici, reprezentant al Unității Administrativ-Teritoriale Judetul Vrancea, cu mandat special, ca, în numele și pe seama Unității Administrativ-Teritoriale Judetul Vrancea să aprobe și să voteze în Adunarea Generală a Asociației de Dezvoltare Intercomunitară ,,Vrancea Curată”, documentele prevăzute la art. 1, art. 3 și art. 4 din prezenta hotărâre.

**Art. 9** Prevederile prezentei hotarari vor fi aduse la îndeplinire de președintele Consiliului Județean Vrancea si Asociația de Dezvoltare Intercomunitară ,,Vrancea Curată şi vor fi comunicate celor interesați de către secretarul general al județului prin Serviciul administrație publica, Monitor Oficial Local si arhiva din cadrul Directiei juridice si administrație publica.

#### 

#### **Președintele**

#### **Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**